మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
‘యాత్ర’ ద‌ర్శకుడి సొంత బ్యానర్.. యువ ఫిల్మ్ రైటర్స్‌కు ఆహ్వానం
క‌థ‌ల‌కి, క‌థ‌కుల‌కి డ‌బ్బులు పెడుతూ అలా పురుడు పోసుకున్న స్క్రిప్ట్స్‌ని ప‌లు నిర్మాణ సంస్థల‌తో క‌లిసి నిర్మించేందుకు త్రీ ఆట‌మ‌న్ లీవ్స్ సంస్థ ముందుంటుద‌ని మ‌హి వి రాఘ‌వ్ తెలిపారు.
Samayam Telugu | Updated:
Mar 1, 2019, 03:49PM IST
‘యాత్ర’ సినిమా ద‌ర్శకుడు మ‌హి వి రాఘ‌వ్, అత‌ని స‌న్నిహితులైన శివ‌మేక‌, రాకేష్ మంహ‌కాళి సంయుక్తంగా త్రీ ఆట‌మ‌న్ లీవ్స్ పేరిట ఓ ప్రొడ‌క్షన్ హౌస్‌ని స్థాపించారు. సంప్రదాయ తెలుగు సినిమా ప్రొడ‌క్షన్ సంస్థల మాదిరిగా సినిమాల్ని నిర్మించి, విడుద‌ల చేసే ప‌ద్ధతికి పూర్తి భిన్నంగా త్రీ ఆట‌మ‌న్ లీవ్స్ సంస్థ అడుగులు వేస్తోంది. ఔత్సాహికులైన ర‌చ‌యిత‌ల్ని, సినిమా క‌థ‌లు రాయ‌గలిగే స‌త్తా ఉన్న యువ ఫిల్మ్ రైట‌ర్స్‌ని ప్రొత్సహిస్తూ వారి చేత కొత్త కొత్త క‌థ‌ల్ని త‌యారుచేయించ‌డం త్రీ ఆట‌మ‌న్ లీవ్స్ సంస్థ ముఖ్య ఉద్దేశం. ఒక్క మాట‌లో చెప్పాలంటే, ర‌చ‌యిత మేథ‌లో పుట్టిన విత్తనాన్ని(సింగిల్ లైన్) జాగ్రత్తగా పెంచి పోషించి మ‌హా వృక్షంగా(పూర్తి స్క్రిప్ట్) మార్చడం మ‌హి వి రాఘ‌వ‌, మిత్ర బృందం ముఖ్య ఉద్దేశం.
క‌థ‌ల‌కి, క‌థ‌కుల‌కి డ‌బ్బులు పెడుతూ అలా పురుడు పోసుకున్న స్క్రిప్ట్స్‌ని ప‌లు నిర్మాణ సంస్థల‌తో క‌లిసి నిర్మించేందుకు కూడా త్రీ ఆట‌మ‌న్ లీవ్స్ సంస్థ ముందుంటుద‌ని మ‌హి వి రాఘ‌వ్ తెలిపారు. ఇటీవలే విడుద‌లై విజ‌యాన్ని అందుకున్న ‘యాత్ర’ సినిమాకి కో ప్రొడ్యూసర్‌గా త్రీ ఆట‌మ‌న్ లీవ్స్ వ్యవ‌హ‌రించింద‌ని, ఆ చిత్రంలో క‌థ‌కు ప‌ట్టం క‌ట్టిన తెలుగు ప్రేక్షకుల అభిప్రాయాన్ని ప‌రిగ‌ణ‌లోకి తీసుకునే త్రీ ఆట‌మన్ లీవ్స్ ద్వారా క‌థ‌ల్ని ముందుగా కాగితాలపై నిర్మించి ఆ త‌రువాత ప‌లు నిర్మాణ సంస్థల‌తో క‌లిసి తెర‌పై ఆవిష్కరించాలనే నిర్ణయానికి వ‌చ్చిన‌ట్లు మ‌హి, శివ మేక‌, రాకేష్ మ‌హంకాళి తెలిపారు.